I si catalunya s'independitza, què faran? | berta roig | barcelona | Focus | L'Econòmic\nI si catalunya s'independitza, què faran?\nL'Econòmic ha seleccionat vuit grans empreses catalanes o amb seu aquí per inferir quins moviments podrien fer a partir del 28-S si guanya el sí.\nA pesar del silenci públic majoritari totes les empreses han fet l'anàlisi\nFa tot just uns dies Seat anunciava que invertirà 3.300 milions d'euros a Martorell fins al 2019. Ho feia aprofitant una visita a la fàbrica del president del govern espanyol, Mariano Rajoy, i sense presència de cap representant del govern català, però ho feia en ple debat obert sobre quina serà la reacció de les grans empreses amb presència a Catalunya en cas d'independència.\nLa majoria de les gran empreses han mantingut fins ara una actitud de prudència en les seves manifestacions públiques envers el procés i han deixat que siguin les patronals i les associacions empresarials les que s'hi pronunciïn. Com ha estat el cas aquests dies del sector financer a través de l'AEB i la CECA alertant dels risc de fuga.\nEn tot cas, i a pesar del silenci individual, és evident que de portes endins totes les grans empreses -i les petites- amb seu o presència a Catalunya han tractat el tema, perquè l'escenari que es perfili després del 27-S els afectarà de ple, i si hi ha una cosa de la qual no es pot acusar el sector empresarial és de manca de previsió. I una cosa són les declaracions de caràcter polític o de simpatia cap a una o altra opció i les tibantors i pressions que es poden donar en el si d'organitzacions com Foment del Treball o El Cercle d'Economia, i una altra cosa molt diferent és l'anàlisi que fan aquestes empreses respecte dels seus interessos purament estratègics.\nQuines implicacions podria tenir un escenari d'independència respecte al seu compte d'explotació? Aquesta és l'única pregunta que els interessa contestar a aquestes corporacions, més enllà d'acceptar que la incertesa, d'entrada, no serà plat de gust per a ningú. Probablement la resposta no serà uniforme, perquè en l'anàlisi que fan aquestes empreses hi tindrà molt a dir l'encaix d'una Catalunya independent dins la Unió Europea i l'euro, però també i molt, com es distribueixi el seu mercat, el seu grau d'obertura a l'exterior, la seva xarxa de proveïdors, la por d'un hipotètic boicot comercial als seus productes, etc. I també els costos de deslocalització, perquè al cap i a la fi, quan es parla del perill que empreses marxin s'oblida que desmantellar una determinada estructura i prescindir d'uns treballadors té un cost que pot ser molt i molt elevat.\nL'Econòmic ha fet una selecció de vuit empreses grans i estratègiques catalanes o amb presència a Catalunya i ha analitzat aquests factors per tal d'inferir quina resposta podrien haver previst en cada cas.\nQuè passarà amb les xarxes estratègiques?\nAbertis, en xifres\nAbertis és el màxim accionista (57%) de l'operador de satèl·lits Hispasat, una empresa sensible per a l'Estat espanyol perquè, entre d'altres coses, gestiona les comunicacions de Defensa. A més a més la seva filial de telecomunicacions Cellnex opera les xarxes Tetra, de seguretat i emergència, que utilitzen, per exemple, tots els cossos policials. Davant d'un escenari hipotètic d'una Catalunya fora d'Espanya, el manteniment del control d'aquestes xarxes de comunicació estratègiques per part d'Abertis planteja moltes incògnites.\nA efectes empresarials -i segons dades del 2014, quan Cellnex formava part dels comptes d'Abertis-, l'àrea de les telecomunicacions només representava el 13% dels ingressos i l'11% de l'Ebitda. El gruix del negoci eren les concessions d'autopistes, a partir de les quals Abertis ha basat la seva estratègia d'internacionalització. De fet, amb dades del primer semestre del 2015, el 72% dels ingressos d'aquesta activitat ja provenen de l'exterior. Víctor Moliner, professor d'EADA, està convençut que el creixement internacional d'Abertis està basat en el seu prestigi: “El govern espanyol no hi ha influït”, afirma. Del 28% que es genera a Espanya, més de la meitat cal atribuir-los a Acesa (AP7 i AP2). Catalunya pesa molt en els comptes d'Abertis però les concessions d'Acesa expiren el 2021 i, si no s'allarguen, aquest pes canviarà. Respecte a les vies que té a la resta d'Espanya, no ha d'afectar que Abertis deixi de ser espanyola. Un altre factor a tenir en compte és la reacció dels accionistes: La Caixa té el control, amb el 23%, i OHL el 16%. w F. Muñoz\nEntre les cent empreses més innovadores\nGrífols, en xifres\nTiri endavant. No s'arronsi”,va dir Víctor Grífols, el president i conseller delegat de la multinacional farmacèutica hospitalària, a Artur Mas, durant la inauguració d'una nova planta el passat mes d'abril. Tot i que després va puntualitzar que es referia a la celebració de la consulta i no a la independència, el cert és que ha estat l'única gran empresa el president de la qual ha pres una posició en tot aquest procés.\nGrífols és una companyia que qualsevol estat la voldria a casa seva. Ha estat considerada una de les 100 empreses més innovadores del món, i no és estrany, ja que destina el 6% de la seva facturació a R+D+I, més del triple que la majoria de les empreses. Des dels EUA se l'ha considerat l'única firma estratègica espanyola.\nI no és per menys aquesta consideració, ja que és una de les companyies líders del món en la producció de proteïnes plasmàtiques, amb una quota del mercat global del 19%. Té un model de negoci d'integració vertical, que permet el control de tot el cicle productiu complet, des de l'obtenció de plasma com a matèria primera a través d'una xarxa de centres de donació als EUA, fins al producte acabat. La companyia, amb seu a Sant Cugat del Vallès, té vuit plantes, repartides entre Parets del Vallès, Múrcia, Canadà, EUA, Brasil i Suïssa. Dels 600 milions d'euros que la multinacional catalana té previst invertir a les plantes de producció fins al 2016, 50 milions aniran a les instal·lacions catalanes.\nI no només això, més del 93% dels ingressos generats en la companyia provenen dels mercats internacionals. Tot indica, doncs, que les seves vendes se'n ressentirien poc si Espanya deixés de ser el seu mercat local.\nL'altra cara de la moneda, segons Ignasi Belda, empresari biotecnològic i gran coneixedor del món farmacèutic, és que justament per la seva activitat i les seves dimensions, la firma és més sensible que d'altres als tractats internacionals, com ara el de la doble imposició. Quedar-se fora d'aquests tractats -suposaria, segons Belda, unes dificultats afegides.w Anna Pinter\nLa peculiaritat dels mercats regulats\nGas Natural Fenosa, tercera distribuïdora de gas i electricitat de l'Estat amb 8,9 milions de punts de connexió, no para de créixer. I ho fa de forma clara cap al mercat internacional. El seu president, Salvador Gabarró, explicava fa poc que l'Ebitda de la companyia, amb seu a Barcelona, s'havia multiplicat per quatre en deu anys i remarcava que el creixement del pes del negoci havia augmentat 10 punts en una dècada. Ara l'activitat internacional ja és del 50,8%.\nUna companyia que va ingressar 24.742 milions d'euros el darrer exercici, que és la principal subministradora de gas natural liquat (GNL) al Mediterrani i que disposa de més de 23 milions de clients podria veure afectada la seva activitat si Catalunya obtingués la independència?\nUna de les particularitats de l'energètica és que forma part del sector regulat. “Ara el regulador és d'Espanya. Amb una secessió podria donar-se els cas que la companyia podria rebre condicions de dos sistemes reguladors de països diferents, en el període de transició, si no es fa de forma acordada”, explica David Avilés, soci de l'àrea mercantil d'Oversea Law Practice, que afegeix que també és vital saber amb quina divisa s'actuaria en el futur, per això és determinant conèixer si Catalunya sortiria de l'Espai Econòmic Europeu o no. A l'hora de prendre cap decisió per part del consell d'administració de l'energètica també caldria tenir present la cotització borsària.\nAvilés afirma que l'estabilitat seria clau mentre transcorre el període de transició. Tot i que també hi hauria la possibilitat que el futur estat, a través del nou regulador català, “preveiés compensacions o fins i tot la creació d'espais de zona franca transitòria”. Gas Natural va invertir, conjuntament amb Immobiliària Colonial, 60 milions en la seu inaugurada el 2006. w Ramon Roca\nIndiscutible líder bancari, aquí i allà\nCaixabank, en xifres\nDesprés de dècades d'inqüestionable lideratge al mercat català, on algunes estimacions diuen que depassaria el 60% en quota de clients, CaixaBank, durant els anys de crisi, ha fet agosarats moviments al taulell del sistema financer espanyol per esdevenir també el campió estatal de la banca retail. En una eventual independència, CaixaBank hauria de fer les maletes per espanyolitzar-se amb l'obertura d'una seu a Madrid? L'economista i historiador Francesc Cabana observa que “a països petits, com ara Holanda o Dinamarca, hi ha empreses que tenen més importància a fora que a casa, tot abastant el gran mercat global”. En aquest sentit, recorda que “si bé l'antic president Josep Vilarasau va fer créixer La Caixa en clau espanyola, Isidre Fainé ja ha mostrat que a CaixaBank li interessa prendre participacions a l'estranger”.\nEn termes d'identitat, sempre hi pot haver duplicitats: “A Bèlgica, hi ha el cas del banc flamenc Kredit Bank, que per operar a Valònia té un altre nom, Société Bancaire.” El possible entrebanc de no poder accedir a línies de crèdit del BCE, si Catalunya roman fora de l'euro, també té fàcil solució, a través d'una filial a França o Espanya. Però, com diu Cabana, “al llarg del procés, el més lògic és que s'obri una via perquè Catalunya no estigui fora de la moneda comuna, no és pas Sèrbia o Macedònia”. Per la seva banda, l'economista Pau A. Montserrat, col·laborador del comparador financer iAhorro, imagina que en cas d'independència, “CaixaBank canviaria la seva fitxa bancària a Espanya, i els diners en euros que estiguessin al banc seguirien en aquesta moneda, no en una eventual moneda catalana”. També creu que els fons d'inversió “tampoc patirien pel canvi de moneda, més enllà dels efectes en actius situats a Catalunya”. w Jordi Garriga\nEl cabdill del fuet i les pizzes no tremola\nCasa Tarradellas, en xifres\nLa companyia familiar Casa Tarradellas és la líder indiscutible del mercat espanyol en el segment de les pizzes fresques i domina el sector dels embotits (Espetec ocupa posicions capdavanteres en la venda d'embotits curats a l'Estat). Completament vinculada a Catalunya –totes les seves plantes són a la comarca d'Osona–, Tarradellas també té un fort lligam amb Espanya pel fet de ser un dels principals interproveïdors de Mercadona. La companyia manté en secret quin percentatge de les vendes prové de l'aliança amb la cadena valenciana de supermercats però diverses fonts coincideixen que no és, en cap cas, un pes residual.\nMiquel Lladó, economista, professor a l'Iese i antic president a Europa de la multinacional de l'alimentació Sara Lee Bakery, posa de manifest que, davant de qualsevol circumstància canviant en el mercat, el poder recau en les mateixes mans. “El consumidor sempre és qui decideix. Si has enamorat el teu consumidor, si el teu producte el satisfà, és la força més gran que pot haver-hi.”\nSobre la possibilitat que un nou escenari polític pugui fer canviar els hàbits del consumidor i la seva confiança cap a una marca, exposa que “el preu continuarà essent un element clau. En el sector de l'alimentació el comprador té assimilada la importància del preu de les coses”. Apunta que, en aquest terreny, més que la ubicació física d'una empresa el que compta és “saber donar el valor afegit que el consumidor està disposat a pagar”. Lladó diu que “es poden trobar 1.000 excuses per no vendre, però la realitat és que les empreses que s'adapten són les que triomfen. El món està sempre en moviment”.w M.R.\nL'opció Conca és plenament vigent\nPlaneta, en xifres\nL'enyorat José Manuel Lara va irrompre amb força al debat sobre la independència fa tres anys en dir que si Catalunya s'independitzava, el grup multimèdia que va presidir fins a la mort se n'hauria d'anar a Saragossa o Conca. L'advertiment, com assenyala el cap de comunicació del grup Planeta, Patrici Tixis, “continua vigent com a concepte general, ja que fóra difícil mantenir la seu central de l'empresa a Barcelona, si el castellà no és llengua oficial al nou estat”. Un trasllat que no comportaria gaires esforços, ja que “Planeta no té impremtes, treballa amb el coneixement, la seva infraestructura s'enfoca a la captació d'autors”. Planeta es planteja com a grup genuïnament global, que ja no diferencia mercat interior de mercat de l'exportació.\nTixis, però, creu que tot dependria també de “quines condicions hi hagués per a la indústria editorial en la nova Catalunya”. En tot cas, però, el grup, amb filials a bona part dels estats de l'arc llatinoamericà i a França, mantindria plaça a Barcelona, que ara seria una altra filial, atesa la seva condició de puntal de l'edició en català, amb els setze segells que allotja Grup62. Apunta Tixis que si s'ha pogut donar múscul a Edicions 62 “és per les sinergies del grup”. En referència al futur del nostre sector editorial, que orbita al voltant de Planeta, Patrici Tixis, que també és president del Gremi d'Editors de Catalunya, llança com a motiu de reflexió dins del procés el fet que “el sector editorial de Catalunya, amb 1.060 milions d'euros, factura gairebé el 50% de tot l'Estat espanyol, i ocupa 4.559 treballadors, un 36,6% del total”. w Jordi Garriga\nLa pota d'Audi, un punt clau\nSeat, en xifres\nQuan el 1986 el grup Volkswagen va aconseguir el control de la històrica Seat -aleshores en mans de l'Estat a través de l'INI- va liderar el procés per aixecar una nova fàbrica a Martorell i l'aposta decidida per una seu corporativa catalana. Els alemanys sempre s'han caracteritzat per imposar la racionalitat. I per aquest mateix motiu algunes veus properes a la marca apunten que en cas d'independència el grup VW podria girar de nou el volant cap a Madrid. De fet, en els darrers anys ha incrementat la seva presència corporativa a la capital espanyola, on fins fa ben poc tan sols havia mantingut presència comercial.\nAra bé, què passarà amb Martorell? La marca ha intensificat la seva aposta inversora a Catalunya i tot just va pel camí d'estabilitzar el seu compte de resultats, en part gràcies a l'aportació per la producció del Q3 d'Audi. Tot just ara la planta catalana se situa per captar producció de l'Audi A1 i alhora lluita per tenir part del pastís del nou Q3. D'això en depèn en bona part la seva rendibilitat i per això serà del tot necessari que Catalunya no quedi aïllada de la UE i de l'euro, ja que, entre d'altres coses, una part considerable dels components provenen d'Alemanya. Fins a quin punt, però, la direcció de VW augura un escenari d'aïllament? Veient els darrers anuncis d'inversió -3.300 milions d'euros fins al 2019- sembla poc probable que des d'Alemanya es prevegi el pitjor dels escenaris. En tot cas a Seat segur que també han tingut en compte l'efecte que podria tenir sobre les seves vendes un hipotètic boicot sobre productes catalans en cas d'independència. No hi ha cap model de Seat que porti el nom d'una ciutat catalana -és a dir, històricament algú ja ha tingut en compte el rebuig que això podria generar en el mercat peninsular-, però ja hi ha hagut campanyes en línia recordant que els Seat es fabriquen a Catalunya. Potenciar la presència corporativa a Madrid i fins i tot traslladar-hi la seu fiscal podria estar entre les estratègies previstes. Però desmantellar Martorell sembla molt més complicat, sobretot si la planta avança cap als números verds. w Berta Roig\nMarca global que pensa localment\nMango, en xifres\nUna de les principals preocupacions de les empreses de moda catalanes és aconseguir una marca que els permeti travessar fronteres. Mango, la cadena de moda propietat d'Isak Andic, ho ha sabut fer i molt bé.\nLa marca Mango està present arreu del món. Fins ara, té més de 2.700 punts de venda a 110 països, i les aspiracions de creixement internacional són imparables per al grup. Actualment, el 82% de la seva facturació prové de l'exterior.\nÉs obvi pensar que aquesta diversificació dels mercats és una de les fortaleses de la firma, però a més es converteix en un element clau davant un hipotètic trencament amb Espanya i la consegüent pèrdua d'un mercat. Així ho considera el gerent del Clúster de Moda i Tèxtil de Catalunya, David Garcia, qui creu que sortir d'Espanya no tindria gaire efecte sobre les vendes d'aquesta cadena de moda.\nEl cert és que Mango està molt arrelada al territori, no només perquè té el nom de Barcelona en la seva marca, sinó perquè, a més, continua fent inversions milionàries als seus dos centres logístics i seu central. Per al mes de gener es preveu que es posi en marxa la primera fase de parc logístic de Lliçà de Munt, que comporta una inversió de 360 milions d'euros.w Anna Pinter\nL'econòmic 20-09-2015, Pàgina 2


BALANÇ INFANTIL “B” 08-09 | AE Les Corts UBAE\nBALANÇ INFANTIL “B” 08-09\nL’infantil “B” ha estat l’equip federat amb més problemes. La plantilla era curta des de l’inici i això ha suposat maldecaps que s’han anat solucionant mica en mica. De la temporada anterior repetien a l’equip el Joan i el Gerard (ara tots dos de 2n any). De fora venien el Miguel i el Marc (1r any) i el Dídac (2n any). Pujava de l’escolar el Jose i dels alevins Gonzalo. La marxa al cap d’unes jornades del Gerard va agreujar el problema del nombre de jugadors, fent que l’equip es reforcés amb jugadors que estaven destacant als equips escolars (Edu i Álvaro). A més a més, es va anar comptant al llarg de l’any amb alevins que pujaven a ajudar i de tant en tant algun infantil “A” que baixava a reforçar. De la mateixa manera, Gonzalo i Dídac van anar pujant amb l’infantil “A” amb certa freqüència. Finalment l’equip va aconseguir l’objectiu prioritari, que no era altre que mantenir la categoria, cosa que es va fer sense massa patiment.\nLa lliga ha estat dividida en 3 grans blocs: Els que lluitaven per guanyar-la, els que estaven en terra de ningú i els que lluitaven per salvar-se. L’infantil “B” ha quedat 7è, penúltim del grup en terra de ningú, però molt a prop del 4t classificat. Els 3 primers (Acció Sant Martí, Cet 10 i Canet) clarament destacats. El nostre infantil però, ha fet grans partits contra aquests equips capdavanters al seu camp, donant la sorpresa a Canet aconseguint un empat a 3, i a punt de guanyar tant contra Cet 10 (6-3 però durant part del partit 2-3) com contra Sant Martí (derrota 3-2).\nL’equip no es va inscriure a la Copa pels problemes ja esmentats de plantilla. L’entrenador, el Mario, tornava a aquesta categoria després d’un any a càrrec del cadet “B”. L’any que ve seguirà en aquest equip, amb una plantilla a priori molt interessant, àmplia i de 1er any, ja que pujaran els alevins tricampions.\nPropera entrada: Balanç Aleví 08-09


Acte inauguració Associació de Dones Emprenedores i Empresàries de Sant Quirze del Vallès (ADEESQV) | Diari Sant Quirze - News SQ\nInici » a-ultimesnoticies » Acte inauguració Associació de Dones Emprenedores i Empresàries de Sant Quirze del Vallès (ADEESQV)\nL’ADEESQV neix amb la voluntat de formar una xarxa entre dones empresàries i emprenedores del municipi per donar visibilitat a l’activitat que realitzen i compartir recursos\nECONOMIA. L’Associació de Dones Emprenedores i Empresàries de Sant Quirze del Vallès (ADEESQV) va celebrar el passat dijous 2 de maig el seu acte inaugural al Celler de la Masia de Can Barra.\nVan participar-hi prop de 50 empresàries i emprenedores, que van poder gaudir, per començar, amb un engrescador discurs de la formadora i consultora en vendes Mónica Mendoza. La sessió va continuar amb una demostració de com preparar un còctel amb te, a càrrec de Laura Campos, una de les sòcies de l’ADEESQV. A continuació, una magnífica dinàmica de networking, pensada per la també sòcia Sara Martin, va permetre a totes les assistents conèixer-se i connectar entre elles a través de l’activitat professional de cadascuna. I, per tancar l’acte, Laura Campos va preparar un segon combinat amb te amb el qual totes les assistents van brindar pel futur de l’Associació.\nL’ADEESQV neix amb la voluntat de formar una xarxa entre dones empresàries i emprenedores del municipi per donar visibilitat a l’activitat que realitzen i compartir recursos. Ofereixen formació i acompanyament. En paraules de Coral Yanguas, membre de la junta directiva de l’associació, un dels seus objectius és “reunir molt talent per cobrir les necessitats que tinguem entre nosaltres mateixes”.\nA la seva pàgina web, l’associació publica un directori d’associades, que ofereixen una molt variada gamma d’especialitats.\nDe moment, ja són més de 40 les dones emprenedores i empresàries que s’han adherit a l’ADEESQV.\nADEESQV Associació Dones Emprenedores i Empresàries de Sant Quirze del Vallès Coral Yanguas Diari Sant Quirze Mónica Mendoza News SQ Sant Quirze del Vallès\t2019-05-06


La Quinta Justa - Festes Catalunya\nPasseig Barcelona, 7 - 17800 - Olot (Girona)\nObert de dimarts a diumenge. Diumenge nit i dilluns nit, tancat\nUna melodia de sabors d’Olot i la Garrotxa, aquesta frase descriu a la perfecció el que sentireu quan visiteu el Restaurant La Quinta Justa.\nOfereix cuina tradicional catalana que combina tradició i modernitat. Una cuina elaborada amb productes de màxima qualitat i de proximitat, és per això que ha apostat per una carta de vins 100% DO Empordà. La seva carta també disposa de plats aptes per a celíacs i vegetarians. Ofereix menú diari de dilluns a divendres al migdia (excepte festius) i altres menús que no deixaran indiferent a ningú!\nUn restaurant amb un ampli i lluminós menjador, que, com passa amb la seva cuina, combina el toc clàssic de les motllures dels seus murs amb la modernitat dels detalls. La Quinta Justa disposa de diferents espais: menjadors amb la possibilitat de reservat per a reunions i àpats d’empresa, menjadors per a colles i celebracions familiars, espais més íntims per a parelles, i una tranquil·la terrassa amb capacitat per a 40 persones. Ideal per gaudir d’una experiència gastronòmica única i a la teva mida!\nApte per a vegetarians


Aquest lloc web institucional i tots els subdominis i directoris inclosos sota el compleixen la funció d'informació general i atenció a l'ciutadà i estan subjectes als termes que es detallen en aquest avís legal, sense perjudici que l'accés a algun d'aquests serveis o continguts pogués requerir l'acceptació d'unes condicions generals addicionals.\nLa institució es reserva el dret a realitzar canvis en els continguts o el disseny del seu lloc web institucional sense previ avís, amb l'objecte de donar el millor servei possible als seus usuaris.\nPropietat intel·lectual El contingut del lloc web està protegit per la Llei de Propietat Intel·lectual i per les normes que protegeixen la propietat industrial pel que, llevat de les excepcions expressament previstes en aquest lloc, qualsevol utilització de l'contingut requerirà autorització expressa de la institució.\nUtilització de les imatges de l'domini i les seves metadades L'usuari queda autoritzat per la institució a utilitzar les imatges accessibles en qualsevol de les pàgines pertanyents a el domini actual, sempre que aquesta utilització no tingui fins comercials o lucratius. En tot cas, l'ús d'aquestes imatges implicarà citar com a procedència al web institucional actual. Aquesta autorització no és aplicable a obres que no estiguin en domini públic, i els drets d'explotació segueixin sota protecció de la llei sobre propietat intel·lectual. En aquests casos l'usuari haurà de contactar amb els titulars corresponents o les entitats en què s'hagi delegat la gestió d'aquests drets.\nEnllaços Al lloc web es facilita l'accés a pàgines externes sobre les que la institució no té cap control, per la qual cosa declina tota responsabilitat sobre el seu contingut.\nDades de caràcter personal Les dades de caràcter personal que els usuaris del lloc web facilitin a la institució seran tractades de conformitat amb el que estableix el Reglament General de Protecció de Dades.\nInterrupcions Quan concorrin raons justificades de manteniment tècnic o operatiu podrà interrompre l'accés a la pàgina web institucional així com als serveis que es presten a través d'ell. En els supòsits d'interrupció no planificada en el funcionament de l'registre electrònic, i sempre que sigui possible, es disposaran les mesures perquè l'usuari resulti informat d'aquesta circumstància.


Club Atletisme Gavà: Comunicat oficial del CAG\nComunicat oficial del CAG\nEl Club Atletisme Gavà i la marca BAUHAUS han decidit posar punt i final a la seva relació de patrocini de cara a la propera temporada.\nD'aquesta manera, volem agrair a la firma comercial BAUHAUS els anys que ens han acompanyat al nostre club com a companys d'un viatge apassionant. Han sigut anys molt profitosos on hem pogut viure amb ells els valors de l'atletisme.\nEl CAG queda lliure de qualsevol patrocini directe a partir de la temporada entrant. Des del club es fa una crida a la possibilitat de patrocini per part d'altres entitats o empreses que vulguin col·laborar amb la nostra marca, on poder vincular novament els valors de compromís, constància i treball en equip.\nEstem segurs que en un futur ens trobarem a trobar.\nGavà, 15 de novembre de 2018\n(Comunicat complet aquí)


Frantisek Kupka (1871-1957) | Secció d'Arts Visuals\nVisita comentada a l’exposició: Frantisek Kupka (1871-1957), a la Fundació Miró\nDesembre 13, 2009 Desembre 13, 2020 / seccioartsplastiques\t/ Deixa un comentari\nDiumenge, 13 de desembre de 2009, a les 10.30 h Fundació Miró\nVisita comentada i exclusiva per als socis de l’Ateneu de l’exposició: Frantisek Kupka (1871-1957)\nCoordina: Toni Rodríguez Yuste, ponent de la Secció d’Arts Visuals de l’Ateneu Barcelonès\nLa Fundació Joan Miró presenta František Kupka, una mostra comissariada per Brigitte Léal, directora adjunta del Musée National d’Art Moderne – Centre Georges Pompidou, i patrocinada pel BBVA. L’exposició ensenya, per primera vegada a l’estat espanyol, prop de 80 teles i dibuixos d’aquest artista txec, provinents dels fons de la institució francesa, i documents pertanyents a la col•lecció de Pierre Brullé, gran expert en Kupka, considerat el primer pintor que va explorar l’abstracció. La magnífica col•lecció d’obra i documents del Centre Georges Pompidou, majoritàriament donats per la vídua de l’artista el 1963, permet comprendre molt bé la trajectòria de Kupka, de les primeres obres simbolistes fins a l’etapa final.\nFrantišek Kupka (1871 – 1957) va començar la seva carrera a la prestigiosa Escola de Belles Arts de Praga, on es va dedicar a la pintura acadèmica. Va ser més tard, a Viena, que va començar a interessar-se per la pintura simbolista i al•legòrica.\nInstal•lat a París el 1896, Kupka va treballar d’il•lustrador de premsa i de publicitat, mentre s’apropava als artistes de les primeres avantguardes, com el fauvisme o el cubisme, tot mantenint la seva personalitat i independència. El seu interès pels escrits futuristes va fer que cap al 1910 la seva obra esdevingués més i més abstracta, fruit de l’interès per reflectir el moviment, estudiar els efectes del color i la relació entre música i pintura. Resultat d’aquesta reflexió és el llibre “La Création dans les arts plastiques”, de 1913. Malgrat aquesta relació amb els “ismes” de l’època, Kupka sempre es va sentir un investigador a part. El 1931 crea, amb Auguste Herbin, Jean Hélion i altres artistes, el grup Abstraction-Création, que defensava l’abstracció contra el moviment surrealista liderat per André Breton.\nL’exposició que la Fundació dedica a František Kupka vol destacar les aportacions d’aquest artista, com ara la fusió dels motius fin-de-siécle austríacs amb les exploracions formals de les primeres avantguardes o l’interès pel moviment que el féu arribar molt d’hora a l’abstracció. Aquesta sensibilitat fa que l’obra de Kupka ocupi un lloc destacat en la història de l’art modern europeu.\nFrantišek Kupka, a qui han dedicat importants mostres els museus més importants de França, els Estats Units o el Japó, no ha tingut mai una exposició retrospectiva a Barcelona. És amb el propòsit de corregir aquest oblit injustificat que la Fundació presenta ara aquesta mostra, que permetrà apreciar i comprendre l’evolució estilística i el mètode de treball d’aquest pintor clau en el desenvolupament de la primera abstracció.


València Basket es classifica per primer vegada per a la Final Four de l'Eurocup Women 2021 - Fundación Deportiva Municipal Valencia\nValència Basket es classifica per primer vegada per a la Final Four de l’Eurocup Women 2021\n19 març, 2021 • Notes de premsa, Notícies\nEl València Basket femení ha aconseguit classificar-se per a disputar la Final Four de l’Eurocup Women per primera vegada en la seua història. La competició europea de bàsquet femení, que ja va celebrar el mes de gener passat la bambolla de la fase regular en el Pavelló Municipal de la Font de Sant Lluís va tornar a triar, entre altres emplaçaments, València per als huitens i quarts de final disputats del 14 i el 19 de març.\nEn huitens de final, disputats el dimarts 16 de març, el València Basket es va enfrontar a les hongareses de l’Aluinvent DVTK Miskolc a les quals va superar 80-57. Pese al resultat i el fulminant inici taronja les de Rubén Burgos van haver d’emprar-se a fons per a superar a un dur conjunt hongarés que durant el segon i tercer quart el van posar molt difícil i que només van ser doblegades en l’sprint final de l’últim quart.\nDesprés de huitens el dijous 18 de març serien les franceses de l’ESBVA-LM les que esperaven al conjunt valencià per a lluitar per la passada a la Final Four. Una trobada de quarts de final que va arrancar igualat però que les taronja a poc a poc van anar guanyant en intensitat, amb una gran solidesa defensiva i un gran encert ofensiu, amb Rebecca Allen com MVP del partit, fins a finalitzar 81-67. Un gran partit coral de les de Rubén Burgos.\nD’esta manera el València Basket aconseguia clasificar-se per primera vegada per a disputar una fase final europea, una Final Four de l’Eurocup Women que es disputarà en una nova bambolla del 09 a l’11 d’abril en seu encara per confirmar.


BIBLIOTECA SA BLANCA DONA: LA BIBLIOTECA RECOMANA (O NO)\nQuè hauria de fer una biblioteca escolar quan s’acosta el Dia dels Enamorats?\nI totes parlen d’AMOR, és clar. Per què no hauríem de donar-li entrada? És el tema més tractat en la història de la literatura, des dels seus orígens fins a l’actualitat. Inexhaurible. Autors i lectors li reten homenatge. I la biblioteca de Sa Blanca Dona també..\nPublicat per Biblioteca a 11:47


Chateau D'aubry Aubry-du-Hainaut França - Ofertes d'hotels amb els MILLORS DESCOMPTES EN LÍNIA\n65, Rue Henri Maurice, Aubry-du-Hainaut, Aubry-du-Hainaut, França - Veure al mapa\nMés informació sobre Chateau D'aubry\nTant si es tracta d'un viatge de plaer com si és de negocis, Chateau D'aubry és una elecció d'allotjament magnífica quan visiten Petite-Foret. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nChateau D'aubry ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, mini bar, escriptori, telèfon a cada habitació. L'hotel ofereix una excelent varietat d'instal.lacions d'oci, incloent billar, jardí, sala de jocs. Amb una localització ideal i amb comoditats imbatibles, Chateau D'aubry no troba competidors en cap categoria.\nAllotjaments a Aubry-du-Hainaut


novembre, 2018 | Gemma Fradera\nPublicat a 14 novembre, 2018 per Gemma Fradera\nOrganza:és similar al tafetà, però més rígid i transparent. El veiem sovint en vestits de núvia.\nPiqué: teixit fraccionat en dotze fils, normalment usat amb fil de cotó, que es caracteritza per la meitat dels fils aixecats de cada secció canvia alternativament en cada passada.\nPresenta un acabat en relleu en forma romboidal. Es fa servir en la confecció de roba infantil, però hi ha una marca de polos amb logo en forma de cocodril que fa la majoria de les seves peces amb aquest teixit.\nPublicat a 7 novembre, 2018 per Gemma Fradera\nSeda: és una fibra natural produïda pels famosos cucs de seda abans d’acabar la seva metamorfosi.Té una textura suau i llisa, és una de les fibres naturals més fortes i és sensible a la llum del sol, es debilita si s’exposa massa a la llum del sol.\nLlana: fibra natural que s’obté a partir de les ovelles. És ignífuga i resistent. També és elàstica i flexible i manté la nostra temperatura corporal.\nCotó: és un teixit fet de la planta del mateix nom. El cotó representa el 45% de la producció mundial total de fibres tèxtils. És un teixit molt resistent, tot i que hi ha diverses qualitats. Per a la seva fabricació es necessita molta aigua, per això és més recomanable el cotó orgànic, sempre més respectuós.\nSetí: es un teixit fet de cotó, brilla per la part exterior, característica que s’aconsegueix amb els fils tramats. S’utilitza en cotilleria, camises de dormir i vestits de nit.\nTweed: és el teixit característic de les jaquetes Chanel. És un teixit de llana càlid, aspre i resistent.\nLli: es compòn principalment de cel.lulosa i acostuma a ser blanc o de colors clars. Absorveix molt l’aigua, sense que al tacte es noti humit. Es fa servir sobretot a l’estiu, ja que la fibra és bona conductora de la calor i otorga certa sensació de frescor.\nTul: teixit lleuger , però rígid que sembla una petita reixa. Normalment es confecciona en seda de qualitat . N’hi ha de llis i també brodat o treballat i també hi ha microtul, amb la trama quasi imperceptible.\nMuselina: tela molt fina, amb molta caiguda i pràcticament transparent. Pot ser de teixits naturals com seda, llana o viscosa i també de teixits sintètics.\nCrep: és un teixit que es distingueix per una superfície lleugerament granular i arrugada.\nGeorgette: tela semitransparent, amb molta caiguda. Originalment, es confecciona de seda, però també la trobem en fibres sintètiques. Presenta una superfície lleugerament arrugada que es genera per l’alternança del filat amb fibres retorçades.\nLycra: és una fibra sintètica patentada, el seu nom és una marca registrada, molt elàstica.\nPunt: és un mètode per a teixir amb llana, encara que a vegades s’utilitzen també altres teixits com el cotó. Molt elàstic, que sovint es reforça amb l’elastà.\nPolièster: és un teixit sintètic que prové del petroli. S’assembla a la gasa o a la seda i és un dels més usats per la indústria low cost.


Per millorar les llistes d’espera cal més Atenció Primària | FoCAP\nEns sembla una bona notícia que el Departament de Salut es plantegi una intervenció per a la reducció de les demores de proves i visites i que doti de més recursos a l’atenció primària. Caldrà veure en detall quines mesures es proposen per analitzar-les i valorar-les. De moment, però, l’anunci ens suscita dubtes i consideracions que volem exposar i que esperem siguin d’interès tant per als responsables polítics i gestors com per als professionals.\nEs parla de llistes d’espera de l’atenció hospitalària (consultes externes, proves diagnòstiques i cirurgia). En cap cas es fa referència a l’espera per a la visita de la metgessa o la infermera de capçalera, tant o més importants com les altres.\nEs parla d’apoderar l’atenció primària dotant-la de capacitat de programació directa de les vistes als especialistes. A què es destinaran els 34 milions? A millores informàtiques? A més personal administratiu? Quina capacitat i responsabilitat tindran els metges per gestionar-se les pròpies agendes? El fet de programar les visites amb especialistes des dels CAPs, que ja s’està fent en algunes zones, no ha suposat una reducció de les demores, calen altres mesures.\nEs parla d’augmentar la capacitat de resolució de l’atenció primària gestionant part del pressupost destinat a les primeres visites de consultes externes. No es concreta en què consistirà aquesta gestió. L’augment de la capacitat de resolució de l’atenció primària no significa poder derivar més fàcilment, sinó derivar menys perquè resol més. En l’actualitat l’atenció primària ja és altament resolutiva, però ho pot ser més si disposa de les eines necessàries: temps suficient per malalt, accés ràpid a proves i mecanismes de consulta fàcils sense desplaçament del malalt. Les tecnologies informàtiques ofereixen moltes possibilitats de comunicació entre professionals que no són prou aprofitades.\nLes consultes externes dels hospitals estan sobredimensionades, assumeixen seguiments que poden ser realitzats a l’atenció primària. Entenem que la seva funció hauria de ser de suport per al diagnòstic, orientació terapèutica o programació de tractament quirúrgic quan calgui. Fer moltes més visites a consultes externes pot no ser efectiu ni eficient si no aporten valor a l’atenció.\nCal tenir en compte certa cultura popular que associa bona atenció amb atenció especialitzada. El discurs dels dirigents sanitaris i dels mitjans de comunicació alimenten aquesta cultura. Un exemple seria el tractament que van fer alguns mitjans de la roda de premsa que van fer els responsables de Salut. Es va donar com a titular que el metge de capçalera tindria més poder per derivar a l’especialista. El nostre model és altament hospital-cèntric, moltes de les seves activitats es poden fer en l’àmbit de l’atenció primària de manera menys costosa. Els missatges a la població haurien de recollir aquesta idea i reforçar el paper altament resolutiu de l’atenció primària.\nLes llistes d’espera no depenen només de l’activitat hospitalària. Tenen relació també amb la pràctica assistencial de l’atenció primària, amb les expectatives de la població i amb l’activitat generada pel mateix sistema, des de recitacions innecessàries fins a la pràctica de proves promogudes per campanyes d’estudi de població sana. Les solucions haurien d’anar en tots els sentits.\nMés endavant farem algunes propostes que deixem per al debat sobre uns quants aspectes que poden ajudar a trobar mesures de millora que han de partir d’enfortir la relació entre els professionals dels diferents àmbits, de dotar-los de més capacitat de gestió de la seva activitat i de tirar endavant les mesures estructurals que siguin necessàries. Cal analitzar cada situació segons les seves peculiaritats, que són diferents en cada territori i especialitat.\nUn dels perills que correm és el d’abocar més recursos als hospitals i oblidar-nos que una bona atenció primària redueix la necessitat d’atenció especialitzada. Qualsevol pla de millora de l’accés als serveis o de la resolució de problemes de salut ha d’incloure mesures específiques per a l’atenció primària. Abocar-hi recursos per tal que sigui encara més resolutiva és la manera més eficient i menys iatrogènica de reduir les llistes d’espera. Correm el risc de posar noves càrregues a l’atenció primària. Tota nova activitat ha d’associar-se amb la dotació de recursos.\nÉs un moment en el qual cal plantejar-se el cost-benefici de certes activitats, en concret de les consultes externes hospitalàries. Un canvi en el sistema de pagament que incentivés les primeres visites per sobre de les de seguiment podria escurçar el temps per una primera visita. La major part de les visites dels especialistes han de ser primeres i han de retornar el pacient a l’atenció primària així que sigui possible. No tenen sentit en molts casos les visites de seguiment periòdic als hospitals.\nLes consultes virtuals amb els especialistes poden resoldre una part important de problemes diagnòstics o de seguiment dels pacients. L’aquiescència de professionals i pacients ha de ser la base d’aquest funcionament. Aquest sistema pot suposar major protagonisme per a les metgesses de família, però també una major centralitat en l’atenció i majors beneficis per als malalts. La dinàmica actual de consultes amb els especialistes de l’atenció secundària, visitin en els CAP o en els hospitals, pot donar pas a una dinàmica més resolutiva que hauria de contemplar:\nUn primer contacte virtual amb resposta en el termini d’una setmana. Aquesta primera consulta pot ser resolutiva en molts casos. En altres derivarà a una consulta presencial que es programarà en funció de la situació clínica, però que en general no hauria de sobrepassar els 15 dies.\nSi en una primera visita presencial es resol la consulta, emet un informe (pot ser el mateix curs clínic) i és el metge de primària qui decidirà si cal una nova consulta.\nSi el metge de secundària no pot resoldre en la primera visita es pot generar una segona (hauria de ser el mínim de cops possibles). Un cop resolt l’episodi o el motiu de consulta el pacient retorna a primària. Queda l’informe de l’especialista en la història clínica.\nLa funció de porta d’entrada als serveis especialitzats la farà la primària. No es generen mai visites a secundària des d’urgències ni des del propi hospital (seguiment d’altes, interconsultes des de consultes externes…) si no ho decideix el metge de família. Serveix també per a buidar la llista de secundària i tenir més espais.\nEl moment actual pot ser idoni per plantejar plans de retorn a l’atenció primària de pacients amb patologies estables que no requereixen un seguiment especialitzat. Això donaria espai i temps per dedicar a les primeres visites que són les més efectives. En aquesta nova relació entre professionals d’atenció primària i d’altres nivells assistencials que proposem, és bàsic establir vies de comunicació fàcils i ràpides. La relació directa entre els metges de família i els altres especialistes (tots ells compromesos i interessats en beneficiar el pacient) pot facilitar ajustar les llistes a les necessitats reals de priorització.\nTot l’anterior té com a objectiu posar veritablement el pacient en el centre de l’atenció sanitària i això vol dir també pedagogia, informació i consideració per les seves preferències.\nFoto obtinguda de: http://equanima.org/equanima/recursos/dialogo-de-la-espera


Girona, Barcelona, Gavà, Granollers, Mataró, Premià de Mar i Terrassa uneixen esforços i adquireixen una única plataforma electrònica de contractació - Ajuntament de Girona\nGirona, Barcelona, Gavà, Granollers, Mataró, Premià de Mar i Terrassa uneixen esforços i adquireixen una única plataforma electrònica de contractació\nAquesta adquisició permetrà simplificar i agilitar tràmits, reduir burocràcia i augmentar la transparència en les licitacions i concursos públics.\nEls ajuntaments de Girona, Barcelona, Gavà, Granollers, Mataró, Premià de Mar i Terrassa, han adquirit conjuntament una única plataforma de contractació electrònica que permetrà als set municipis catalans gestionar la seva compra pública o contractació de serveis. A partir de la compra conjunta, els 7 ajuntaments catalans han establert una col•laboració que es mantindrà durant tot el temps d’utilització de la plataforma per tal de posar en comú els requeriments necessaris que garanteixin la qualitat de la prestació.\nLa signatura del contracte de la plataforma s’ha fet en un acte públic aquest matí on han participat el regidor de la UMAT, Ciutat Intel·ligent i Relacions Exteriors, i Paisatge i Hàbitat Urbà de l’Ajuntament de Girona, Narcís Sastre; el primer tinent d’alcaldia de l’Ajuntament de Barcelona, Gerardo Pisarello; l’alcalde de Mataró, David Bote Paz; l’alcalde de Granollers, Josep Mayoral i Antigas; l’alcalde de Terrassa, Alfredo Vega López; l’alcalde de Premià de Mar, Miguel Àngel Méndez Gil, i el tinent d’alcalde de l’àmbit de nova governança i economia de l’ajuntament de Gavà, Jordi Tort.\n“La bona gestió ha sigut sempre una de les nostres prioritats com a Ajuntament. Hem millorat aquests últims anys malgrat coincidir amb canvis legislatius que ens han afectat, però tenim com a objectiu intentar ser cada vegada més àgils i fer més eficient la relació amb l’Administració. Per ser una ciutat dinàmica, on els particulars i les empreses puguin engegar projectes, des de l’Ajuntament hi hem de posar de la nostra part i ser uns facilitadors. Aquesta plataforma va en aquest camí”, ha recalcat l’alcaldessa de Girona, Marta Madrenas.\nAquest nou sistema de contractació electrònica permetrà simplificar els tràmits administratius i reduir burocràcia. Ajudarà a incrementar la transparència, l’eficiència, l’agilitat i l’objectivitat durant tot el procés de contractació pública, des del moment de la publicació dels anuncis de licitació, fins al procés de valoració d’ofertes i resolució o adjudicació dels contractes municipals. Així mateix la nova eina informàtica permetrà fer un seguiment rigorós de la contractació, garantint la publicitat durant tot procediment, i facilitarà, la participació de les PIMES locals en licitacions de poca quantia econòmica.\nL’adjudicació del nou Sistema Integral de Contractació Pública Electrònica (SICE) amb un pressupost total de 3.027.696,31 euros (IVA inclòs) s’ha fet en tres lots: un expedient electrònic de contractació per tramitar totes les actuacions administratives; una plataforma de licitació electrònica per realitzar totes les actuacions de publicació d’anuncis, recepció d’ofertes electròniques encriptades, reunions d’òrgans de valoració d’ofertes i adjudicació i en tercer lloc, una oficina tècnica de suport a la implantació en tota la organització municipal per fer factible la gestió del canvi. Totes les empreses adjudicatàries són empreses amb una àmplia experiència i no tenen relacions amb paradisos fiscals.\nAquest nou sistema electrònic permetrà als ajuntaments exigir a les empreses licitadores, a través dels diferents procediments d’adjudicació, el compliment d’uns criteris de responsabilitat mínims en matèria social, ambiental i d’innovació que van més enllà de l’oferta econòmica.


La Taula de Treball Permanent per una Candidatura Olímpica d'Hivern Pirineus-Barcelona continua treballant amb l'horitzó del 2030 - Sala de premsa. Generalitat de Catalunya\nLa Taula de Treball Permanent per una...\nLa Taula de Treball Permanent per una Candidatura Olímpica d'Hivern Pirineus-Barcelona continua treballant amb l'horitzó del 2030\nL’INEFC Barcelona ha acollit avui la reunió anual ordinària de la Taula de Treball Permanent per una Candidatura Olímpica d’Hivern Pirineus-Barcelona, que ha decidit continuar treballant per una candidatura amb l’horitzó de l’any 2030.\nEls treballs tècnics fets fins ara són favorables a la presentació d’una candidatura d’acord amb els criteris establerts pel Comitè Olímpic Internacional (CIO) en la seva “Agenda 2020” i en les noves normes aprovades per a la selecció i organització dels Jocs.\nLa taula, presidida pel secretari general de l’Esport, Gerard Figueras, seguirà treballant per elaborar una proposta detallada sobre la manera com s’organitzaran els Jocs al territori.\nEls treballs de la Taula es posaran a disposició dels membres de la mateixa, així com del Govern de l’Estat, del Comitè Olímpic Espanyol i del proper Govern de la Generalitat per tal que es pugui generar primer el consens institucional necessari per poder després comunicar al CIO la voluntat d’acollir els Jocs l’any 2030.\nTot i ser coneixedors del calendari amb què treballa el CIO, els membres de la taula han manifestat la voluntat que la comunicació a aquest organisme olímpic sigui efectuada sense demora un cop assolit aquest consens, de tal manera que tot i que l’horitzó amb el qual es treballa és el 2030 el CIO pugui considerar la candidatura també per al 2026.\nA la reunió també han estat presents la comissionada d’Esports de l’Ajuntament de Barcelona, Marta Carranza; la coordinadora institucional de la Taula i diputada d’Esports de la Diputació de Barcelona, Maite Fandos; el president de la Federació Catalana d’Esports d’Hivern, Oscar Cruz; Carlos Barrera, síndic del Conselh Generau d'Aran; Damià Calvet, director de l'Institut Català del Sòl; Ricard Font, secretari d’Infraestructures i Mobilitat; Aureli Bisbe, president de l’Associació Catalana d'Estacions d'Esquí i Activitats de Muntanya (ACEM); May Peus, president de la Real Federación Española de Deportes de Invierno; Frank González; president de la Real Federación Española de Deportes de Hielo; Xavier Civit, coordinador d'Actuacions Interdepartamental en les Estacions de Muntanya; Antoni Fo, diputat delegat d’Esports de la Diputació Lleida; Toni Sanmartí, director de la divisió de Turisme i Muntanya de Ferrocarrils de la Generalitat de Catalunya (FGC); Isabel Pérez, responsables dels Serveis Jurídics de la Unió de Federacions Esportives de Catalunya; Albert Agustí, president d’Sport Cultura Barcelona; Salvador Guillermo, director d’Economia de Foment de Treball; Josep Mateu, president del RACC, i representants d’Ajuntaments i Consells Comarcals de la zona pirinenca.\nPer Gerard Figueras, uns Jocs serien “una oportunitat per a rellançar els esports d’hivern al nostre país, de vertebrar el territori a través de l’esport, de reforçar el lideratge internacional de Barcelona com a capital esportiva i per posicionar els Pirineus com un indret natural i paisatgístic de referència al món. També seria una oportunitat per al diàleg a tots els nivells”, ha conclòs.\nLa taula de treball per a la candidatura Pirineus-Barcelona es va constituir fa un any amb la presència de les principals institucions públiques, esportives i empresarials d’àmbit català, sota el lideratge de la Generalitat de Catalunya, pensant en una candidatura “de país”, recorda Gerard Figueras, que ha de comptar amb la complicitat dels alcaldes de Barcelona i del Pirineu català i la resta d’institucions.\nEl compromís del Govern cap a aquest projecte, explicitat des de fa anys, s’ha traduït en l’impuls des del 2012 del Pla Estratègic d’Esports d’Hivern a Catalunya per potenciar la pràctica dels esports de neu i de gel al nostre país. Un pla que s’està desenvolupant, per exemple, amb el programa Esport Blanc Escolar de promoció a les escoles del Pirineu o el suport tant a l’organització de competicions internacionals d’aquestes modalitats a Catalunya com als programes de tecnificació.\n*En aquest enllaç, us podeu descarregar un vídeo amb imatges de la reunió: https://bit.ly/2vvIZqC\n*En aquest segon enllaç, trobareu un vídeo explicatiu del projecte: https://bit.ly/2F3lrc6\nFotografia dels membres de la taula (Autor: Ruben Moreno)\nDelegació a l'Alt Pirineu i Aran Esport


LCD TFT de 4,3 '' amb proveïdors capacitius personalitzats i fabricants de taulers tàctils i fàbrica Xina - Llista de preus a l'engròs - PANASYS\nEspecificació general Aquest producte és un mòdul LCD de matriu activa de 4,3 '' de color que incorpora TFT de silici amorf (Thist Transistor Film). Està format per un panell TFT-LCD de color, controlador IC, FPC i una unitat de llum posterior i amb un tauler tàctil capacitiu blanc i personalitzat ...\nAquest producte és un mòdul LCD de 4,3 '' de matriu activa en color que incorpora TFT de silici amorf (Thist Transistor Film). Està compost per un panell TFT-LCD de color, controlador IC, FPC i una unitat de llum posterior i amb un tauler tàctil capacitiu blanc personalitzat i coberta de la lent de la coberta.\nAquest producte compleix els criteris ambientals RoHS.\nARTICLE CONTINGUT UNITAT\nDimensió de l'esquema 123,04 * 84,46 mm 2\nÀrea Activa (W * H) 95,04 * 53.856 mm 2\nPitch Dot (W * H) 0,198 * 0,198 mm 2\nNombre de punts 480 (RGB) * 272\nControlador IC ST7282\nTipus de llum de fons 10LEDs\nVoltatge d'entrada 3.3 (Típic) V\n4,3 '' TFT LCD de 480 * 272 de 4,3 '' amb panell tàctil capacitiu personalitzat i coberta de la lent de la coberta en color blanc\nMòdul LCD de 4,3 polzades de 480 * 272 LCD amb personalització tàctil acceptada\nSom un dels principals lcd de 4,3 '' de tft amb proveïdors tàctils capacitius personalitzats a la Xina. Amb tecnologia avançada, us podem assegurar l’alta resolució i el bon rendiment dels nostres productes. Benvingut per obtenir la mostra gratuïta i la llista de preus de la nostra fàbrica.\nHot Tags: LCD de 4,3 '' de tft amb panell tàctil capacitiu personalitzat, Xina, proveïdors, fàbrica, venda a l'engròs, llista de preus, mostra gratuïta


El PSC demana a la Generalitat que no abandoni el Conservatori Isaac Albéniz | Sílvia Paneque\nEls socialistes demanen implicació al govern de la Generalitat per tenir un equipament adequat com de referència en educació musical a comarques gironines\nLa diputada socialista, Sílvia Paneque, ha demanat al govern de la Generalitat de Catalunya que no abandoni el Conservatori Isaac Albéniz ni l’educació musical a les comarques de Girona. Des de fa temps el Conservatori està esperant rebre els recursos econòmics per part de la Generalitat per desenvolupar el Pla Director i oferir la formació musical en les millors condicions. La diputada ha explicat que “no es pot posposar la inversió en la infraestructura i finançament del Conservatori. Si aquest finançament no arriba, no s’estarà oferint la millor educació en termes de qualitat i excel·lència als nostres futurs músics, i la cultura gironina se’n ressentirà perquè hi haurà gent que apostarà per marxar a fora”.\nL’Organisme Autònom Conservatori Isaac Albéniz de la Diputació de Girona imparteix els estudis de Nivell Elemental, Nivell Mitjà i Grau Professional juntament amb cursos de formació continuada, especialització (a destacar la composició per a Cobla i l’Aula de Música Antiga) i activitats obertes a ciutadania com la Temporada de Concerts, els concerts Familiars o el Curs de Postgrau amb la Universitat de Girona, el Giraconcert, l’Orquestrada de les comarques gironines i el Cerverí de Girona.\n“Fa aproximadament dos anys, l’agost de 2019, es va presentar el projecte de Pla Director de la reforma integral de la Casa de Cultura de Girona, seu actual del Conservatori, que ja recollia, entre altres mancances de l’equipament cultural, el repte al que s’havia de donar solució: la greu situació de falta d’aules adequades per l’ensenyament musical i sobretot la insonorització de les mateixes aules” ha comentat la diputada Mónica Ríos.\nPer una altra banda, la diputada socialista, ha constatat l’esforç de la Diputació de Girona per salvaguardar l’activitat normal del Conservatori. “La Diputació de Girona ha fet un esforç per mantenir i millorar algunes de les aules i espais comuns, però no pot assumir com a única institució la reforma integral prevista, i alhora necessària, per donar la qualitat necessària a l’educació musical a comarques gironines” ha explicat Sílvia Paneque.\n“Cal que el govern de la Generalitat tingui present la seva responsabilitat en l’educació musical de la demarcació gironina i faci un esforç pressupostari per finançar les obres de reforma previstes al Conservatori Isaac Albéniz. Hem de tenir en compte que aquest equipament és l’únic centre de les comarques gironines en formació musical professional i de grau superior. L’octubre de 2019 el Parlament ja va admetre a tràmit la PR de Rafel Bruguera per revertir la retallada pressupostària del Conservatori, avui ho tornem a demanar, juntament amb la insonorització i l’adequació de les aules per” ha conclòs la diputada socialista.


El Consell de Mallorca reforma punts importants de la carretera entre Manacor i Felanitx - CENT PER CENT\nEl projecte té un pressupost de quasi tres milions d’euros i millorarà el ferm i la intersecció de la carretera cap a Son Macià, una actuació agredolça pels veïnats, ja que no resol els problemes de desgast que existeixen al tram de la intersecció fins a Son Macià i Cales de Mallorca. Així i tot, l’Ajuntament té previst posar en marxa més reformes.\nEl dijous 25 de març el conseller de Mobilitat i Infraestructures, Iván Sevillano, acompanyat del director en cap d’Infraestructures, Miguel Ángel Sagrera, i el batle de Manacor, Miquel Oliver, va presentar el projecte de reforma de la carretera que uneix Manacor amb Felanitx al Centre Cívic de Son Macià. En concret, l’actuació que proposa el Consell preveu reforçar el ferm del tram entre Manacor i Felanitx i millorar la intersecció cap a Son Macià, té un pressupost de 2,7 milions d’euros i un termini d’execució de 6 mesos.\nSegons Sevillano, l’objectiu principal d’aquesta actuació és “donar solució a una carretera que fa anys hauria d’haver estat millorada”. De fet, el conseller ha explicat que aquest és un projecte innovador que utilitzarà materials reciclats “seguint la nova instrucció de mescles asfàltiques sostenibles, convertint-se en el primer territori de l’Estat en autoimposar-se l’obligació d’emprar aquests elements a les nostres carreteres. Així, emprarem materials reciclats com neumàtics al llarg dels 8 km del projecte”. Per la seva banda, Oliver ha celebrat la reforma en aquest punt, ja que és important de cara a l’allargament de l’autopista entre Llucmajor i Campos i l’augment de la circulació. En aquest sentit, Oliver ha recalcat “la necessitat de donar-li seguretat”.\nPel que fa al ferm, s’afegiran vorals a cada costat per millorar la seguretat en la circulació de la via. Paral·lelament, es construirà una rotonda de dos carrils de circulació i 3,5 metres d’amplada que distribuirà el trànsit del ramal de Son Macià i el camí dels Horts, entre els quilòmetres 25,3 i 25,7 de la Ma-14. De fet, es millorarà l’accés a l’àrea de Servei per agafar el camí dels Horts. Segons les autoritats, aquesta és una actuació necessària que reduirà el perill d’accidents, ja que la zona té un índex molt alt de sinistralitat.\nSigui com sigui, des de l’Associació de Veïnats de Son Macià ens han explicat que és evident i estan d’acord que aquesta és una reforma necessària per a la zona, però que, també, no respon a les seves demandes. De fet, l’entitat fa anys que reclama la millora de la carretera que va des de la intersecció que ara es reforma fins a Cales de Mallorca. Un tram que asseguren es troba en mal estat i que en alguns punts és perillosa per la poca visibilitat.\nLa competència en aquest cas vendria de l’Ajuntament de Manacor, ja que el Consell és també l’encarregat de mantenir les carreteres interurbanes. En aquest sentit, Oliver ha assegurat a aquest mitjà que l’Ajuntament és conscient que hi ha reformes a fer, que de fet fa quinze anys que no s’hi fa feina, i que en els pròxims mesos es posaran en marxa actuacions per evitar els accidents com un tractament de ferm i la millora de la senyalització. A més, es demanarà el Consell que actuï sobre les interseccions a Cales de Mallorca cap a Portocolom i Portocristo.\nMapa de la carretera Ma-14 on s’assenyalen les dues actuacions.\nprevious post: Quasi dos-cents alumnes de Manacor participen a les Proves Cangur 2021\nnext post: Malestar a Manacor per la situació del Puig d’en Móra


Bellveure 2A Mallorca Espanya - Ofertes d'hotels amb els MILLORS DESCOMPTES EN LÍNIA\nPer als viatgers què vulguin captar les imatges i els sons de Port de Pollença, Bellveure 2A és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Bellveure 2A és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de transport hotel/aeroport, habitació familiar, ascensor.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Bellveure 2A és la vostra destinació si buscau allotjament de qualitat a Port de Pollença.


«Dones a la ciència» —xerrada participativa – La Lleialtat Santsenca\n«Dones a la ciència» —xerrada participativa\n2 març, 2019 19 setembre, 2020 ~ Núria\nDijous 7 de març, 11.30h. Activitat gratuïta\nQuantes dones científiques pots esmentar? I homes? Saps que molts descobriments científics i tecnològics han sigut portats a terme per dones però que, en canvi, el reconeixement públic se l‘ha emportat un home? De fet, al llarg de la història, les dones científiques han estat eclipsades per homes propers a elles, rellevant-les sistemàticament a un segon pla.\nMitjançant la participació i el debat, la xerrada «Dones a la ciència» vol visibilitzar i retre homenatge a les dones científiques per revertir un dels tòpics masclistes més extesos i infundats: la ciència només és per homes.\nVine aquest dijous a reivindicar el rol de la dona en la ciència i la societat!\nNo es requereixen coneixements previs en matèries científiques.\nA càrrec d’Edurne Gallastegui, científica i investigadora.\n? Dijous 7 de març, 11.30h\nL’activitat forma part del cicle «La Lleialtat té nom de dona» en motiu del 8 de març\n? Elizabeth Lee Hazen (microbiòloga) & Rachel Brown (química), 1955\nPosted in activitats i esdeveniments, xerrades\tciènciafeminisme\nPublished by Núria\nView all posts by Núria\n‹ PreviousPinta el Xot –Participa-hi!\nNext ›8M —Vaga general feminista


coaching personal i teràpia breu | enblanco & co\nCoaching personal, teràpia breu i coaching creatiu\n“El caos és només l’ordre que espera ser desxifrat.”\nHi ha moments a la vida en què ens costa trobar significat al que fem. De vegades ens passa en relació amb un àmbit específic de la nostra vida, com ara la feina, o la parella, o la família. De vegades es tracta d’alguna cosa més general, més semblant a no saber com posicionar-nos en la nostra vida, a una crisi d’identitat: què fem, per què ho fem, com ho fem. Qui som, al capdavall.\nAquest procés de dotar de sentit, o de trobar el sentit que busquem, sol acompanyar-se de moments difícils, de vegades fins i tot dolorosos. Moltes vegades es tracta d’un procés soterrat, que ens arriba com el ressò d’un murmuri llunyà, que de tant en tant ens fa un crit, que en general tenim a ratlla i, com a molt, deixem que ens parli de manera ocasional i precipitada, sense prestar-li molta atenció, i així correm de nou a retrobar-nos amb el nostre dia a dia.\nAltres vegades, la remor s’ha convertit en un crit perllongat, punyent, que s’ha fet escoltar també amb altres símptomes, com una depressió, o l’indici del seu començament, ansietat, obsessió, fòbia, i altres formes de manifestació més contundents, i limitants, que potser ens hagin deixat alguna vegada fora de circulació per un temps, o que potser ens hi tinguin encara, esperant que els fem cas, que escoltem el que ens volen dir.\nEn la nostra proposta, trobaràs diferents opcions per acompanyar-te en el teu creixement i desenvolupament personal, segons el punt en què et trobis. Amb La meva vida amb mi, i mitjançant eines que provenen, entre d’altres, del coaching personal i el visual thinking, gràcies a una sessió intensiva i panoràmica, començaràs a posar en ordre el que vols aconseguir en la teva vida i els passos a seguir en aquest camí. Amb Quina és la meva història, reescriuràs la teva vida amb la finalitat de trobar-li un nou significat que et permeti desenvolupar-te d’una manera més plena. En tots dos casos, podràs entrar en més detall en alguns dels aspectes que trobis amb sessions addicionals, al teu ritme i segons el que necessitis. Amb I al setè dia trobaràs el camí per tornar alliberar el teu potencial creatiu i portar-lo a noves dimensions lliures de prejudici, en un programa ben pautat i flexible. T’animem que segueixis explorant, o que ens escriguis per fer una sessió informativa online gratuïta.\n“De vegades, les preguntes són complicades i les respostes simples.”\nVull Canviar meva Vidaadmin\nVull Canviar meva Vida\nQuin és millor per a mi?\nSi necessites que t'ajudem a valorar quin programa pot ser més convenient per a tu en aquest moment, deixa'ns el teu email i ens posarem en contacte amb tu


Ajuntament de Benicarló - Benicarló impulsa la rehabilitació d'habitatges\nBenicarló impulsa la rehabilitació d'habitatges\nL'Ajuntament de Benicarló promourà la rehabilitació de vivendes i edificis a través d'un punt d'informació que assessorarà als propietaris sobre les diferents subvencions que atorga la Generalitat. A més, els serveis d'Urbanisme informaran sobre les ajudes del pla RENHATA per a la rehabilitació de banys, finestres, cuines i calderes.\nL'alcaldessa de Benicarló, Xaro Miralles, ha refermat aquest matí el compromís de l'Ajuntament de Benicarló amb el foment de la rehabilitació d'edificis, habitatges i zones urbanes. Miralles ha anunciat que l'Àrea d'Urbanisme ultima la documentació per a signar un conveni amb la Conselleria de Territori i Habitatge que permetrà l'adhesió de l'Ajuntament a la Taula de Rehabilitació de la Comunitat Valenciana. L'entitat ofereix diferents ajudes i subvencions per a obres de rehabilitació i restauració d'habitatges i edificis, que podran ser gestionades a través del Departament d'Urbanisme. Els termes del conveni s'aprovaran al ple del proper mes d'abril.\nPer tal de facilitar els tràmits als propietaris interessats a realitzar obres de millora, l'Ajuntament obrirà un Punt d'Informació per a la Rehabilitació que oferirà assessorament a particulars, associacions veïnals i comunitats de propietaris. L' objectiu d'aquest nou servei, en paraules de l'alcaldessa «és facilitar a la ciutadania tota la informació sobre les subvencions que atorga la Conselleria per a la rehabilitació d'habitatges i edificis i oferir tota l'ajuda necessària en el procés de tramitació». Miralles ha explicat també que l'Ajuntament estudiarà operacions econòmiques d'estímul de la rehabilitació «en forma de reducció de taxes i impostos».\nL'alcaldessa ha remarcat que la política d'ajudes a la rehabilitació d'habitatges «no només redunda en benefici dels propietaris i del paisatge urbà, sinó que a més impulsa l'activitat dels sector econòmics que depenen en bona part de la construcció, com la fontaneria, l'electricitat, pintura i moble». En el marc d'aquesta estratègia de foment de la rehabilitació urbanística, ha anunciat que els pressupostos de 2017, que s'aprovaran aquest divendres, contemplen una partida per a posar en marxa un Pla Especial de Rehabilitació del Casc Antic, que es marca com a objectiu donar una nova vida als carrers del centre a través de la millora de façanes, edificis i vivendes.\nA més de la posada en marxa del punt d'informació per a la rehabilitació, Miralles ha recordat que «el Departament d'Urbanisme informarà sobre les subvencions que la Conselleria de Territori i Habitatge atorga a propietaris i arrendataris que s'acullen al Pla RENHATA (Pla de Reforma Interior d'Habitatges de la Conselleria)». El pla contempla diferents ajudes per a la reforma de cuines, banys, finestres i calderes, en edificis de més de 25 anys.\nAquestes subvencions poden arribar a finançar fins al 45% del cost de les obres. Si es tracta de millores d'accessibilitat o condicionament interior per a persones amb problemes de mobilitat, no és necessari el requisit de l'antiguitat de l'edifici.\nL'alcaldessa ha animat a les persones interessades en les ajudes del Pla RENHATA a acudir al Departament d'Urbanisme i informar-se sobre les subvencions disponibles i ha recordat que el termini de presentació de sol·licituds finalitza el 15 de maig per a les obres, i el 15 de juny en el cas de les millores o substitució de calderes. Xaro Miralles ha compromès «tots els esforços de l'Ajuntament per tal que els ciutadans puguen gestionar aquestes ajudes amb comoditat, agilitat i rapidesa».


Socialistes del Camp de Tarragona: 2019\nAPROVADA LA CANDIDATURA DEL PSC DE SALOU A LES ELECCIONS MUNICIPALS\nL’assemblea de l’agrupació socialista de Salou ha aprovat la candidatura del PSC a les eleccions municipals del 26 de maig. La llista està liderada per David González, acompanyat en els primers llocs pels dos actuals regidors socialistes, Dani López i Estela Baeza, seguits de Yeray Moreno, que s’incorpora com a independent, i de Beatriz Morer i Andrés Celiméndiz, dos valors històrics del partit, Pilar Erla i Benito Paredes, entre d’altres.\nSegons ha afirmat l’alcaldable socialista, David González, “és un orgull poder presentar aquesta llista, una llista guanyadora, formada per persones de Salou, que combina joventut amb experiència i que reflexa la societat del nostre municipi. Som homes i dones 100% compromesos amb Salou, que compartim el projecte que els socialistes tenim per fer de Salou una ciutat imparable posant a les persones en l’eix principal de les nostres accions, i amb una enorme capacitat de govern i de responsabilitat”.\nA la llista s’incorporen, a més de Yeray Moreno Macias, 5 candidats independents més, l’Alicia Díaz Orts, Itziar Navarro, Gloria Herrera, José Andrés Marcos i Lola López. També s’incorporen per primera vegada a la candidatura socialista membres del partit a Salou com Isabel Cano, Elvira Sánchez, Dioni Medina i Ana González, que se sumen a Paco Rubio, Jose M. Valero, Manuel Reina, Jose Antonio López, Siscu Navarro, Jordi Quesada, Charo Sánchez i el primer secretari de la JSC Salou, Diego Cosano. Qui va ser l’alcaldable del PSC a les passades eleccions i ha estat portaveu municipal durant molts ants, Toni Brull, tanca la llista.\nTal i com subratlla David González, “el proper mes de maig estem cridats a renovar els equips que han de governar els municipis en els propers 4 anys. Serà un moment en què caldrà definir quin model de ciutat volem per a la gent. És el moment dels valors que sempre ens han definit com a socialistes, la solidaritat, la justícia social, la igualtat d’oportunitats i la sostenibilitat. Del necessari creixement econòmic que no deixi ningú de banda. És el moment de les dones i de la joventut. De les famílies i de la infància. De la gent gran i de les persones creatives. És el moment de la ciutat de rostre humà. Salou és una ciutat per viure i per conviure.”\nPublicat per Diputats Socialistes Camp de Tarragona a les 4:26 Cap comentari:\nEL PSC DE CONSTANTÍ PRESENTA UNA CANDIDATURA AMB SABA NOVA I NOMBROSOS INDEPENDENTS PENSADA PER GUANYAR LES ELECCIONS DEL 26-M\n“Els socialistes som els únics que podem presentar una candidatura amb experiència contrastada i capacitat de Govern, però també amb saba nova i amb la incorporació de nombrosos independents que reforcen l’ADN, plural i majoritari, de Constantí. És una llista pensada per guanyar i per governar Constantí amb una majoria més àmplia que l’actual. Som un valor segur, els únics capaços de garantir quatre anys més de Govern progressista a l’Ajuntament”, així ho ha assegurat l’alcaldable socialista Óscar Sánchez després de l’assemblea on la llista que el PSC presentarà a les eleccions ha estat aprovada per unanimitat.\nAixí, la candidatura del PSC està liderada per l’actual alcalde, Óscar Sánchez, seguit per la tècnica en normalització lingüística Dolors Fortuny que és la número dos, i de l’empresari Vicenç Maceira com a número tres. Completen la candidatura Virginia Bautista, Jordi Pérez, María García, Ismael Perroni, Mariana Buger, Alfons Riscos, Ana Maria Martínez, Víctor Paz i Mercedes Martínez. Tanca la llista l’exalcalde socialista Cristóbal Ramírez.\nUn cop aprovada la llista del PSC, Óscar Sánchez ha destacat que “la nostra candidatura és paritària, incorpora sis persones independents i quatre candidats nous en relació als anteriors comicis. Crec, honestament, que és la millor candidatura que podíem presentar per tenir quatre anys més de Govern de progrés i per gestionar l’Ajuntament pensant en assolir el màxim nivell de benestar per als constantinencs.”\n“Nosaltres ens presentem amb la credibilitat que ens dóna la feina feta durant aquests anys en què hem tingut la responsabilitat de governar, en els que hem aprofitat els recursos de què disposa l’Ajuntament per posar-los al servei de les necessitats reals dels veïns i veïnes de Constantí.”\nEl candidat socialista ha reiterat el seu compromís per aconseguir “que l’Ajuntament segueixi escoltant els anhels de la gent, a peu de carrer, tal com hem fet aquests darrers quatre anys. Volem seguir garantint el futur del nostre poble a tots els nivells: amb inversions, més benestar social, facilitant el desenvolupament econòmic i assegurant la convivència. Votar socialista serà votar quatre anys més de bon Govern per a tots els veïns de Constantí, sense deixar ningú al marge”, ha asseverat.\nL’assemblea de l’agrupació socialista de la Canonja ha aprovat per unanimitat la candidatura del PSC a les eleccions municipals del 26 de maig. La llista està liderada per l’alcalde Roc Muñoz i, a continuació, queda formada per les següents persones: Salvador Ferré Budesca, Lucía López, Paqui Márquez, Paco Roca, Glòria Virgili, José Luís Sánchez, Antonio Reyes, Marina Clavero, Nereida González, Lidia Muñoz, Miki Pérez i Maria de la Coba.\nCal remarcar que una tercera part de la llista està formada per candidats independents. Encapçalada per l’actual alcalde de la Canonja, Roc Muñoz, seguit per l’actual diputat socialista a la Diputació de Tarragona, Salvador Ferré. La tercera plaça l’ocupa una candidata jove, Lucía López, membre de l’executiva nacional de la JSC i membre també del gabinet de la subdelegació del Govern d’Espanya a Tarragona. De la resta de la llista en destaca la incorporació de nou persones joves que formaran part per primer cop de la candidatura.\nSegons ha afirmat l’alcaldable socialista, Roc Muñoz, “hem incorporat molta gent jove pensant en clau de futur per tenir persones preparades per donar-los el relleu en els propers anys i garantir un bon Govern. Estic satisfet de poder presentar una llista fantàstica, l’única que combina experiència amb renovació, amb gent jove i preparada per gestionar l’Ajuntament pensant en el màxim benestar per als ciutadans de la Canonja. És una llista guanyadora, tenim per endavant quatre anys amb molts reptes per garantir el futur del nostre poble a tots els nivells: benestar social, prestacions municipals, inversions en equipaments i desenvolupament econòmic de la Canonja. Als socialistes ens impulsa i estimula l’empeny permanent de treballar per convertir el nostre poble en un paradigma de benestar i qualitat de vida.”\n“Els socialistes som els únics capaços de garantir la continuïtat de la bona feina que s’ha fet des de l’Ajuntament aquests darrers anys, sense incerteses i sense improvisacions. Som un valor segur. Ara cal donar un nou impuls a aquest afany que és també un compromís polític i moral. L’entrada de gent jove, saba nova, en serà una garantia”, ha conclòs el líder dels socialistes canongins.\nPublicat per Diputats Socialistes Camp de Tarragona a les 4:49 Cap comentari:\nIvan Navarro ha estat escollit com a cap de llista del PSC a les eleccions municipals del 26-M en votació secreta dels afiliats i afiliades socialistes vilasecans en l’assemblea que es va dur a terme ahir al vespre.\nEn les seves primeres declaracions com a candidat a l’alcaldia Ivan Navarro ha subratllat que “els i les socialistes volem una Vila-seca socialment cohesionada, on tots i totes tinguem veu a l’hora d’aportar el nostre granet de sorra en l’empeny constant de fer un municipi millor, haguem nascut o no a Vila-seca. Després de tots aquests anys de Govern monocolor del senyor Poblet la nostra opció de canvi real vol fomentar la transparència i la participació ciutadana en la gestió municipal, els serveis socials, l’ocupació i erradicar la pobresa, la marginació i l’atur del nostre estimat poble.”\nFinalment, Navarro s’ha compromès a “dur a terme una campanya en positiu, a peu de carrer i mirant a la cara dels nostres veïns. Farem una campanya en positiu, sense insults ni desqualificacions, directament adreçada a la ciutadania per donar-los a conèixer les nostres propostes en matèria de reactivació econòmica i foment de la transparència i la participació ciutadana. Per a nosaltres, per a mi com a alcaldable, cap veu que sumi en positiu a Vila-seva, vingui d’on vingui, ha de ser menyspreada”, ha emfatitzat l’alcaldable socialista.\nPublicat per Diputats Socialistes Camp de Tarragona a les 4:06 Cap comentari:\nEL PSC DENUNCIA QUE 12.656 UNIVERSITARIS TARRAGONINS ES PODRÍEN QUEDAR SENSE BECA PEL REBUIG DEL PDeCAT I ERC ALS PRESSUPOSTOS\nEl diputat del PSC al Parlament per Tarragona, Carles Castillo, ha denunciat avui que “el rebuig d’ERC, PDeCAT, Ciutadans i PP als pressupostos socials del canvi del Govern de Pedro Sànchez suposarà que 12.656 estudiants universitaris de les comarques tarragonines, que podrien haver accedit a una beca, es quedin sense les ajudes públiques necessàries per pagar els seus estudis.”\nEn concret, segons ha detallat el diputat tarragoní, en els pressupostos hi havia una partida de 8.236.200 euros destinada, precisament, a pagar les beques dels estudiants universitaris tarragonins (més de 77 milions d’euros en el conjunt de Catalunya). “Doncs bé, el rebuig del PDeCAT i ERC a tramitar (no dic aprovar, dic que ni tan sols han permès que es poguessin tramitar!) els pressupostos socials del Govern socialista ha comportat que, ara mateix, aquests milers d’estudiants tarragonins s’hagin quedat sense beca. I quina explicació han donat? Ninguna, més enllà del mantra habitual “referèndum”, “referèndum”.\nSegons ha remarcat Carles Castillo, “el súmmum” d’aquesta decisió absolutament incomprensible pels mateixos independentistes ha arribat quan, una setmana després de tombar els pressupostos amb PP i Ciutadans, el secretari d’universitats de la Generalitat reconegués que el Govern de Junts per Catalunya i ERC no pensa rebaixar les taxes universitàries un 30%, tal com va aprovar el Parlament de Catalunya.\n“Ens trobem davant del cas paradoxal que el Govern independentista incompleix un mandat democràtic del Parlament que és, a més, un clam unànime de tota la comunitat universitària. I quina és l’excusa que donen? Que per rebaixar les taxes universitàries es necessitarien 60 milions d’euros que la Generalitat no té. I ho diuen una setmana després d’haver rebutjat uns pressupostos que contemplaven un augment de 2.200 milions d’euros per Catalunya dels quals 1.600 gestionats directament per la Generalitat! De vergonya aliena, sincerament...”\nCarles Castillo ha reiterat el compromís del PSC amb aquesta rebaixa d’aquest 30% de les taxes universitàries. “Cal recordar que els Governs de Mas i Puigdemont, unilateralment, van aprovar aquests increments de fins al 30% de les taxes universitàries el que va suposar un autèntic torpede contra els fills de les classes populars i treballadores d’aquest país que, lògicament, no poden afrontar aquests increments desmesurats dels preus dels estudis universitaris, una realitat que els socialistes sempre hem denunciat.”\nEn aquest sentit ha manifestat que “els socialistes creiem que l’educació superior no ha de ser un privilegi només accessible a aquells que s’ho puguin pagar. És increïble que el Govern Torra mantingui una taxes universitàries tan abusives i, al mateix temps, ERC i PDeCAT votin en contra que Catalunya obtingui més recursos. Repeteixo, és incomprensible pels mateixos independentistes. Sembla realment que han renunciat a fer política real pensant en les persones obsessionats com estan per la paraula totèmica “referèndum”, ha reblat Carles Castillo.\nDavant d’aquesta realitat el PSC reitera la seva aposta per una universitat pública, de qualitat i per a tothom, que sigui un baluard a la progressiva privatització dels serveis públics que ha introduït la dreta amb el suport o el silenci còmplice d’estranys companys de viatge. “Aquests preus abusius de les taxes universitàries són un impediment a la generalització de l’educació superior i implica una discriminació directe per als estudiants de les famílies de les classes populars i treballadores que no poden accedir a la universitat, també aquí a les comarques tarragonines”, ha conclòs Carles Castillo.\nEL PSC DE MONTBLANC EXIGEIX A JOSEP ANDREU QUE EXPLIQUI COM ÉS QUE ELS DIPUTATS D’ERC HAN TOMBAT UNA PARTIDA DE 15,3 MILIONS D’EUROS PER A L’A-27\n“Durant anys hem escoltat a Josep Andreu “exigir” celeritat en les obres de construcció de l’A-27, ha impulsat mobilitzacions, ha fet declaracions grandiloqüents, s’han convocat actes de protesta, etc. I què ens trobem ara? Que els diputats d’ERC al Congrés han tombat, juntament amb el PP i Ciudadanos, que es poguessin tramitar els pressupostos generals de l’Estat que incloïen, precisament, una partida de 15.3 milions d’euros per construir el tram variant de Valls-Montblanc de l’A-27”, així ho ha denunciat públicament avui el portaveu del PSC a Montblanc, Juanma Cabello.\nEn aquest sentit, l’alcaldable socialista ha exigit a l’alcalde Pep Andreu “que defensi els interessos de Montblanc i que actuï com a alcalde de la vila, i no només com a dirigent d’ERC. Com pot justificar el rebuig d’ERC als pressupostos socials quan durant anys ha defensat l’acceleració de les obres i la necessitat de noves inversions? I ara, quan aquestes arriben, què? Doncs els diputats d’ERC al Congrés voten en contra. Té alguna cosa a dir l’actual alcalde de Montblanc d’aquest rebuig absolutament incomprensible?”, s’ha preguntat Juanma Cabello.\n“Però és que no només ens referim a l’A-27. Amb el vot contrari dels independentistes als pressupostos, sumats als del PP i Ciudadanos, hi haurà pensionistes de Montblanc que hauran de seguir pagant-se els medicaments que necessiten, estudiants universitaris montblanquins que es quedaran sense una beca, famílies de la nostra vida amb familiars en situació de dependència que hauran de continuar esperant... El rebuig intransigent de l’independentisme als pressupostos del canvi, que revertien les retallades del PP, també té una traducció aquí a Montblanc, a peu de carrer, en la vida diària de molts montblanquins i montblanquines”, ha lamentat el portaveu del PSC.\nSegons ha destacat Juanma Cabello, “s’han negat a parlar, així de clar, perquè no és que hagin votat “no” després de negociar els pressupostos políticament, és que s’han negat a tramitar-los. S’han negat a fer política, senzillament. Es neguen a dialogar i subordinen qualsevol acció de millora real de la vida real de la gent per la paraula màgica i totèmica “referèndum”. I aquells que, com el senyor Andreu, s’han passat anys “exigint” inversions, quan aquestes arriben i depenen dels vots d’ERC, els seus diputats voten alegrement en contra i ens sacsegen una enorme bandera estelada davant la cara per intentar fugir d’estudi... Doncs no, els veïns de Montblanc mereixem una resposta.”\nL’alcaldable del PSC ha defensat l’arribada quan més aviat millor de l’autovia fins a Montblanc. Pels socialistes de Montblanc es tracta de donar satisfacció a una reivindicació unànime de la ciutadania del municipi, tant pel que fa a la millora de la seva mobilitat diària com pel que fa a la seguretat i la reducció d’accidents ja que la via actual registra una alta sinistralitat.\nFinalment l’alcaldable socialista ha presentat la candidatura del PSC que liderarà ell mateix com “l’opció del canvi real. Som el canvi d’un model personalista esgotat que, per posar només un exemple, demana accelerar obres i inversions i després no diu res, roman callat, quan els seus diputats al Congrés tomben pressupostos que incloïen més de 15 milions d’euros, precisament, per accelerar aquestes treballs de construcció de l’A-27. Estic convençut que aquesta onada de canvi anirà a més i es manifestarà plenament a les urnes el proper 26 de maig”, ha reblat.\nJOAN RUIZ: “VOTARAN PDeCAT I ERC EN CONTRA DE QUÈ 124.635 PENSIONISTES TARRAGONINS DEIXIN D’HAVER-SE DE PAGAR ELS MEDICAMENTS QUE NECESSITEN?”\n“Ha arribat l’hora de la veritat i s’ha acabat el temps de les excuses. Els diputats d’ERC i del PDeCAT han de decidir aquesta setmana si voten a favor de què Catalunya guanyi recursos per incrementar pensions, dependència, beques, lluita contra la pobresa infantil o contra la violència masclista o bé se sumen al front del “no” als pressupostos socials amb PP, Ciudadanos i Vox. No hi ha volta de fulla”, així ho ha resumit el diputat del PSC per Tarragona, Joan Ruiz, que ha reiterat la seva convicció de què “Tarragona vol que s’aprovin els pressupostos socials del canvi.”\n“Emplaço directament als diputats d’ERC i del PDeCAT al Congrés per Tarragona. Votareu en contra de què 124.635 pensionistes de les nostres comarques deixin d’haver-se de pagar els medicaments que necessiten per culpa del copagament que va introduir l’anterior Govern del PP? Sí o no?”\nJoan Ruiz ha recordat que tant ERC com el PDeCAT van denunciar el seu moment el copagament farmacèutic que va aprovar el Govern de Rajoy i van afirmar per activa i per passiva que farien “tot el possible” per eradicar aquesta mesura anti-social tan injusta. “I ara que poden fer-ho aprovant els pressupostos socials de Pedro Sánchez es tiraran enrere amb excuses que no tenen res a veure amb els pressupostos? Doncs que ho expliquin primer als 124.635 pensionistes tarragonins que es veuran directament perjudicats per la seva decisió.”\nEl diputat socialista ha emplaçat als diputats d’ERC i del PDeCAT “a parlar amb la gent, amb els catalans i catalanes, a peu de carrer, amb els pensionistes, els estudiants, les famílies amb persones en situació de dependència, etc. Ells i elles seran els beneficiaris dels pressupostos més socials de la nostra història recent. Ells i elles seran els damnificats si un eventual “front del no” que sumaria els vots del PDeCAT i ERC amb els del PP i Ciudadanos tomba els pressupostos. Encara estan a temps de pensar en la gent, per exemple en els pensionistes de casa nostra que han de pagar-se els medicaments que necessiten, i evitar sumar així un nou error als molts que porten acumulats des de 2012.”\nFinalment, el diputat tarragoní ha afirmat que l’escenari al conjunt d’Espanya cada cop és més clar: o bé tenim un Govern progressista liderat per Pedro Sànchez que defensi el diàleg i la convivència, en el marc de la Constitució i l’Estatut, o bé tindrem un executiu PP-Ciudadanos-Vox que fomentarà la crispació i l’enfrontament amb insults tal com demostra cada dia el senyor Casado.\n“L’independentisme considera l’aprovació dels pressupostos com “fer-li un favor a Pedro Sánchez” o vinculant-ho a temes que no tenen res a veure amb els pressupostos, i és un error. Això ni va de fer-li un favor a ningú, va de millorar la vida diària de milions de treballadors, pensionistes, dependents, estudiants, etc. Va, en definitiva, de fer política en positiu pensant en les persones que tenen una vida real i problemes reals, i no en cap imaginari de banderes”, ha conclòs Joan Ruiz.\nEL PSC DE TORREDEMBARRA DEMANA AL MINISTRE DE FOMENT CELERITAT EN LA CONSTRUCCIÓ DE LA NOVA ESTACIÓ FERROVIÀRIA\nEl cap de llista del PSC a Torredembarra a les eleccions del mes de maig, Vale Pino, ha demanat al ministre de Foment José Luis Ábalos la màxima celeritat en la construcció de la nova estació ferroviària de Torredembarra.\nL’alcaldable del PSC ha pogut donar a conèixer la problemàtica que pateix Torredembarra en aquesta qüestió directament al ministre durant l’acte de presentació dels candidats socialistes a les eleccions municipals que s’ha dut a terme aquest diumenge a Tarragona.\n“Cal recordar que Torredembarra és víctima manifesta dels incompliments del Govern del PP. Tots recordem com el 2014 l’executiu de Rajoy es va comprometre solemnement a construir una nova estació a Torredembarra i a dur a terme els treballs de millora i d’endreçament de les instal·lacions que es trobaven en un estat realment molt lamentable”, ha explicat Vale Pino.\n“Doncs bé, malgrat que van jurar que farien l’estació el 2014 quatre anys després, quan van quedar fora del Govern, la nova estació continuava als llimbs, perduda en algun calaix de promeses pendents del ministeri de Foment. Hem explicat tot això al ministre Ábalos i li hem demanat que la nova estació es pugui construir quan més aviat millor.”\nL’alcaldable del PSC ha recordat que “l’estació no dóna servei a una petita comunitat d’usuaris sinó que és una de les que registra un major nombre de viatgers de tota la província. Segons les nostres dades fins a 30 trens diaris, en cada direcció, transiten per la nostra estació. De fet, la construcció de la nova estació és un clam pràcticament unànime de tota la ciutadania torrenca”, ha reblat.\nVale Pino també ha explicat al ministre de Foment les mobilitzacions periòdiques i permanents en defensa d’una estació digne que s’han succeït a Torredembarra en els darrers anys, inclosa una manifestació multitudinària el 2014. També ha recordat que l’estació dóna servei a molts veïns de municipis propers a Torredembarra com ara la Pobla de Montornès, la Riera de Gaià, la Nou, Salomó, etc.\n“Si sóc elegit alcalde a les eleccions del mes de maig em deixaré la pell per aconseguir que tinguem una estació digne, dimensionada a les necessitats dels torrencs i torrenques. Torredembarra vol una estació capaç de donar servei a les necessitats reals del nostre poble. Aquesta ha estat sempre la convicció dels socialistes i això és el que sempre defensarem, al marge de si estem a l’oposició o bé tenim responsabilitats de Govern”, ha reiterat l’alcaldable del PSC.\nEL PSC DENUNCIA QUE 12.656 UNIVERSITARIS TARRAGONI...\nEL PSC DE MONTBLANC EXIGEIX A JOSEP ANDREU QUE EXP...\nJOAN RUIZ: “VOTARAN PDeCAT I ERC EN CONTRA DE QUÈ ...\nEL PSC DE TORREDEMBARRA DEMANA AL MINISTRE DE FOME...


12a etapa | Gairloch - Achnasheen - ScotRail - Edinburgh\nÚltima etapa per terres d’Escòcia\nDesnivell (+): 661 metres\nRuta: Gairloch – Charlestown – Kerrysdale – Kinlochewe – Lubmore – Badavanich – Achnasheen - Edinburgh\nDarrera etapa per terres escoceses. La meteo ens ha ofert una jornada molla, molt molla des de l’inici fins al final a Achnasheen (1) on prendrem el Scotrail fins a la acollidora capital d’Edimburg (2), on farem el turista un parell de dies abans de tornar al nostre país. Una ciutat que es mereix un parell de dies com mínim. Etapa amb festival d’aigua, acomiadament passat per aigua, llàstima perquè el paisatge avui s’ho fea valer.\nEns apropem al centre de Gairloch i l’abandonem per la carretera A832 plovent a dojo amb empenta i en pujada per escalfar ràpidament. Aquesta és la darrera etapa que volíem gaudir plenament per acomiadar-nos del projecte de “Escòcia en BTT” però la meteo no respecta principis, així que farem el que puguem. Diuen que a mal temps, bona cara. L’etapa circula per uns paratges idíl•lics, escocesos i verds a rebosar. Avui ciclem en silenci, xops i concentrats sota la pluja, anar fent quilometres per aquestes carreteres solitàries és el principal objectiu. A mitja etapa trobem una solitària benzinera amb un petit localet afegit on fan diferents àpats. Aquesta troballa és com un tresor amagat en l’etapa d’avui que ens ha permès prendre algo calentet i recuperar les forces en la mesura adequada. La gent que ens observava dintre del localet calentó, deurien pensar “on van aquests amb el dia que fot”, estic convençut. Amb les piles recarregades afrontem de nou l’etapa. Arribem al quilòmetre 32 aprox. on es troba el punt neuràlgic de les muntanyes de Beinn Eighe que formen una llarga cresta d’espolons i cims. El nom Beinn Eighe prové del gaèlic i significa "muntanya de llima". Òbviament avui queda descartada tota visita turística complementaria. Seguim avançant sota la pluja esclar, mentre esperem una llarga rampa molt pronunciada que ja ens havien anunciat com a bastant dura. Un quilòmetre més endavant, passat la població de Kinlochewe la cosa comença a tibar cap amunt. Al quilòmetre 38 aprox. iniciem l’ascens d’aquesta rampa, una llarga recte que puja sense contemplacions per anar a buscar les poblacions de Lubmore i Badavanich. Un cop, a dalt del coll, recuperem l’alè i anem ciclant propers al preciós Loch a’Chrosig. La meteo no ofereix cap escletxa, una llàstima perquè l’etapa d’avui tenia força interès paisatgístic, igualment la pluja redueix el reportatge fotogràfic per raons obvies. Anem creuant aquest idíl•lic llac fins al final on es troba el petit nucli de cases de Achnasheen, punt final de la llarga dutxa amb aigua freda. Petit nucli mig habitat, però amb una estació de tren (Scotrail) que demà ens durà cap a Edinburgh previ transbordament a Inverness.\n(1) Achnasheen (en gaèlic Achadh na SINE) és un petit poble de Ross-shire a l'àrea del consell de Highland d'Escòcia. El poble està situat al riu de Bran a la cruïlla de dos camins construïts per Thomas Telford. Malgrat la grandària del llogaret, Achnasheen és també el nom d'un districte postal, que cobreix diverses comunitats molt més grans, incloent Kinlochewe, Poolewe i Laide. L'estació de tren del poble, construïda en 1870, va ser una parada important en el Kyle of Lochalsh Line, que serveix una àmplia zona de Wester Ross.\n(2) Edimburg (Edinburgh en anglès, Dùn Èideann en gaèlic escocès) és la capital del Regne d'Escòcia, i la segona ciutat en població del país després de Glasgow. Ubicada a la costa est d'Escòcia, a la vora del fiord del riu Forth i en l'autoritat unitària local de la Ciutat d'Edimburg, és la capital d'Escòcia des de 1437 i seu del govern escocès. Va ser un dels centres més importants d'educació i cultura durant la Il•lustració gràcies a la Universitat d'Edimburg. Els seus districtes The Old Town (ciutat antiga) i The New Town (ciutat nova) van ser designats Patrimoni de la Humanitat per la UNESCO el 1995. Segons el cens de l'any 2009, té un població total d'uns 477.660 habitants. Edimburg és famosa pel seu Festival Internacional, el festival d'actuacions en viu més gran del món, i altres festivals desenvolupats a l'estiu de forma més o menys simultània, la majoria dels quals s'agrupen sota la denominació Festival d'Edimburg. Durant el festival la població de la ciutat es duplica. Edimburg és la segona ciutat més visitada del Regne Unit, després de Londres, amb aproximadament 13 milions de turistes a l'any.\nEns allotgem en un modest alberg situat al costat mateix d’un clàssic i luxós hotel. Un cop secs i arreglats ens hem apropat al hotel esmentat per prendre una merescuda cervesa i de pas fer el tafaner. Demà pel mati prendrem el tren (Scotrail) que ens durà cap a Edinburgh on ens allotjarem en un modern, cèntric i transitat alberg amb tot tipus de serveis. Un alberg que ens guardava els embalatges de cartró per les bicicletes i amb el que vam pactar que els hi deixaríem les bicicletes en consigna, degudament embalades, per passarles a recollir més endavant amb un transportista contractat perquè ens les fer arribar a Barcelona.\nÚltima etapa passada per aigua fins el moll de l’os. Podríem dir que “Escòcia en BTT” ha sigut una experiència altament satisfactòria en tots els sentits. Ruta cicloturista que ha complert totes les expectatives que li teníem dipositades. Cada una de les etapes ens ha aportat un munt de sensacions ben diferents que han anat sumant la nota final. Escòcia vessa de vida i natura per tots costats amb uns paisatges deliciosos. Ara ens hem pres un parell de dies per fer el turista, prendre unes quantes cerveses i perdre’ns per aquesta encisadora ciutat anomenada Edinburgh. Una ciutat amb una atmosfera i llum especials. Apa doncs, fins la propera.


Tomando conciencia – Escola Verns\nHome Blog Tomando conciencia\nEl passat dimarts 30 d’abril, els nens i nenes de 6è van posar fi al projecte “Tomando conciencia” en el que han participat des de l’àrea d’educació física i educació en valors. Al llarg de 12 setmanes han estat treballant els hàbits saludables a través d’uns vídeos, activitats i reptes.\nGràcies al seu esforç i a la seva participació van aconseguir els punts necessaris per poder participar en l’últim repte on totes les escoles participants ens vam reunir al CEM Marbella per jugar plegats i ajudar a en Sam, la Noa i a l’Àlex, protagonistes del projecte.\nPodeu veure la participació dels nens i nenes de 6è al programa “Catacrack” a partir del minut 22.\nVa ser molt divertit i, a part de fer esport, vam fer nous amics. Vam conèixer a la guanyadora de MasterChef junior i a una instagramer.\nVa ser molt divertit perquè vam conèixer moltes escoles i ens vam relacionar amb elles. Ens ho vam passar super bé!\nVa ser una experiència molt agradable. Vam fer nous amics. Va ser molt divertit i vam fer moltes activitats.\nVa ser una excursió molt divertida. Vam jugar a molts jocs amb altres nens d’altres escoles. Ens ho vam passar molt bé!\nVictor Maig 2, 2019\nJo vaig anar i em va semblar divertit i vaig fer nous amics.\nNotícia anterior Sant Jordi EI\nSegüent notícia Lego Steam Park